钦定古今图书集成/明伦汇编/氏族典/第065卷 > 《廖用贤尚友录》 > 虞宗济
## 钦定古今图书集成/明伦汇编/氏族典/第065卷 > 《廖用贤尚友录》 > 虞宗济

按《明外史周琬传》：“虞宗济，字思训，常熟人。父兄并有
罪，吏将逮治。宗济谓其兄曰：‘事涉徭役，国法严，往必
死。父老矣。兄冢嗣且未有后，我幸产儿，可代父兄死’。
乃挺身诣吏曰：‘父兄无所预’。吏疑而讯之，悉自引伏。
洪武四年，斩于市，年止二十二。闻者哀之。”